**TERVEZZÜNK MÁSKÉPP!**

**Oktatói/képzésfelelősi online workshop és konzultáció a kurzusok újragondolásához**

Az online workshoppal és konzultációval az a célunk, hogy az ELTE BTK oktatóit, és különösen a képzések felelőseit segítsük a kurzusaik és a képzés egészének eredményes tervezésében. Támogatjuk a képzések aktuális tervezésének feladatát, és annak tovább gondolását, hogy hogyan lehet a kurzusokon minden hallgató tanulását sikeresen támogatni. A workshopon foglalkozunk azzal, hogy hogyan lehet a kurzusleírásokat a hallgatók számára informatívvá és vonzóvá tenni, érvényesíteni a képzési és kimeneti követelményeket a kurzusok szintjén, elősegíteni a kurzusok közti összehangolást, koherenciát, továbbá, hogy hogyan lehet a kurzusok középpontjába állítani a hallgatók tanulását, világossá tenni a mindenki számára elérendő tanulási eredményeket, és mindehhez hogyan lehet megválasztani a megfelelő tanulási tevékenységeket, értékelési módszereket.

Az online workshopon és az azt néhány napon belül követő online páros konzultáción az oktatókat egy-egy kiválasztott saját kurzus újragondolásában támogatjuk, valamint a képzés tervezése kapcsán felmerülő kérdések, problémák megbeszélését és az oktatók közti tapasztalatok megosztását ígérjük. Az online workshopot és konzultációt azoknak az oktatóknak ajánljuk, akik a szakok tervezésében, a tanárképzés kurzusaiban aktívan részt vesznek és/vagy szívesen foglalkoznak az adott szakon az oktatás fejlesztésével, dolgoznak az adott szak oktatásához kötődően az oktatók közti együttműködés erősítésén.

A workshop 2x45 perces időtartamú, az MS Teamsen szervezett, melyet a rákövetkező héten páros konzultáció követ.

*Az online workshop időpontja*: 2020. november 27. 13.30 – 15.00

*Az online konzultációk idősávja:* 2020. december 4. 13.30-15.30 (A pontos időpontokat a jelentkezések fényében az első alkalommal pontosítjuk.)

Kérjük, hogy amennyiben a workshop elnyerte érdeklődését, a metodika@btk.elte.hu emailcímen jelentkezzen az egyik időpontra!

A workshopot tartják:

Dr. Kálmán Orsolya és Dr. Lénárd Sándor

 ELTE PPK NI Felsőoktatás-pedagógiai Módszertani Központ

kalman.orsolya@ppk.elte.hu

lenard.sandor@ppk.elte.hu